OpenLLM-France/wikimedia huggingface dataset:
# Geronimo (pel·lícula)

Geronimo (títol original: Geronimo: An American Legend) és una pel·lícula estatunidenca de l'any 1993, dirigida per Walter Hill. Ha estat doblada al català.

## Argument

Després de la dura pressió que ha estat exercint durant molt temps el govern dels Estats Units, els apatxes han acabat per cedir a contracor, a començar una nova vida en una reserva controlada, amb la finalitat de que conreïn el blat de moro.
Un dels apatxes anomenat Geronimo, es nega totalment a ser esclavitzat per ningú, I organitza una revolta amb el suport de 30 companys més, per lliurar-se de l'esclavitud a la qual estan sent sotmesos i es llancen a la lluita contra les persones que els han obligat a abandonar les seves terres.

## Repartiment

* Jason Patric: Tinent Charles Gatewood.
* Gene Hackman: General de Brigada George Crook.
* Robert Duvall: Al Sieber.
* Wes Studi: Gerónimo.
* Matt Damon: Tinent Britton Davis.
* Rodney A. Grant: Mangas.
* Kevin Tighe: General de Brigada Nelson Milers.
* Steve Reevis: Camús.
* Carlos Palomino: Sergent Turkey.
* Victor Aaron: Ulzana.
* Stuart Proud Eagle Grant: Sergent Dutchy.
* Stephen McHattie: Schoonover.
* John Finn: Capità Hentig.
* Llegeix de Broux: Marshal Joe Hawkins.
* Rino Thunder: Old Nana.

## Nominacions

* 1993: Oscar al millor so

## Referències

* ↑ «Geronimo». esadir.cat.
* ↑ «Geronimo: An American Legend». The New York Times.
# Heterocephalus

Heterocephalus és un gènere de rosegadors de la família dels batièrgids (o, segons altres classificacions, dels heterocefàlids). Actualment només conté una espècie vivent, la rata talp nua (H. glaber), oriünda de l'est d'Àfrica, però també s'hi ha assignat una espècie fòssil encara per descriure. Aquesta espècie prehistòrica fou trobada en estrats del Miocè inferior de Napak (Uganda). Anteriorment era classificat dins la família de les rates talp (Bathyergidae), però fou reassignat a una família a part per a reflectir les grans diferències respecte als altres animals d'aquest grup.

## Referències

* 1 2 Wolff, J. O.; Sherman, P. W. Rodent Societies: An Ecological and Evolutionary Perspective (en anglès). University of Chicago Press, 2008, p. 428. ISBN 9780226905389.
* ↑ Patterson, B. D.; Upham, N. S. (en anglès) Zoological Journal of the Linnean Society, 172, 4, 2014, pàg. 942–963. DOI: 10.1111/zoj.12201.
# Football Inter Club Association

El Football Inter Club Association; (conegut com a FICA) és un club haitià de futbol de la ciutat de Cap-Haïtien.
Va ser fundat el 1972.

## Palmarès

* Campionat Nacional:
** 1988-89, 1990, 1993-94, 1998, 2001, 2015 Cl, 2016 Cl
* Trophée des Champions d'Haïti:
** 2015

## Referències

* ↑ Haiti-Référence – Sigles et Acronymes Utilisés en Haiti: E-G Arxivat 2016-09-11 a Wayback Machine. (francès)
* ↑ Hall, Michael R. «Historical Dictionary of Haiti» p. 121, 2012. [Consulta: 2 febrer 2015].
* ↑ Official Webpage for the Football Inter Club Association: Historique(francès)
* ↑ «Haiti Reference: Le Football Haitien: Équipes et Clubs». Arxivat de l'original el 2017-07-07. [Consulta: 4 juny 2019].
* ↑ «Haiti - List of Champions». RSSSF. [Consulta: 9 febrer 2019].
* ↑ «Haiti - List of Cup Winners». RSSSF. [Consulta: 9 febrer 2019].
# Guido Romano

Guido Romano (Mòdena, Emília-Romanya, 31 de gener de 1887 – prop de Vicenza, 18 de juny de 1916) va ser un gimnasta artístic italià, que va competir a començament del segle xx.
El 1908 va prendre part en els Jocs Olímpics de Londres, on fou 19è en la prova del concurs complet individual del programa de gimnàstica.
El Quatre anys més tard, als Jocs d'Estocolm, va guanyar la medalla d'or en la prova del concurs complet per equips del programa de gimnàstica. En la prova del individual fou novè.
Morí en el curs de l'ofensiva de l'Asiago, durant la Primera Guerra Mundial.

## Referències

* 1 2 «Guido Romano Olympic Results». sports-reference.com. Arxivat de l'original el 17 de desembre 2012. [Consulta: 29 agost 2016].
* ↑ Perfil a databaseolympics.com
# Kerodon

Kerodon és un gènere de rosegador de la família dels càvids. Les dues espècies d'aquest grup viuen a Sud-amèrica. Igual que els seus parents, els capibares i els dolicotins, els membres d'aquest gènere són molt socials. Kerodon, com els capibares, practica la poligínia i els mascles tenen harems. Basant-se en la tècnica del rellotge molecular, approach, Opazo suggerí que el gènere Kerodon se separà del gènere Hydrochoerus (capibares) a finals del Miocè mitjà.

## Referències

* ↑ Rowe, D. L.; R. L. Honeycutt. 2002. «Phylogenetic relationships, ecological correlates, and molecular evolution within the Cavioidea (Mammalia, Rodentia)». Molecular Biology and Evolution, 19: 263-277.
* ↑ Opazo, J. C. 2005. «A molecular timescale for Caviomorph rodents (Mammalia, Hystricognathi)». Molecular Phylogenetics and Evolution, 37: 932-937.
# Futbol'ny Klub Dinamo Brest

El Futbol'ny Klub Dinamo Brest és un club belarús de futbol de la ciutat de Biérastse.

## Història

Evolució del nom:
* 1960: Spartak Brest
* 1973: BUG Brest
* 1975: Dynamo Brest

## Futbolistes destacats

* Viktor Sokol

## Palmarès

* Lliga belarussa de futbol (1):
** 2019
* Copa belarussa de futbol (3):
** 2007, 2017, 2018
* Supercopa belarussa de futbol (2):
** 2018, 2019

## Referències

* ↑ «Belarus - List of Cup Finals». Arxivat de l'original el 15 desembre 2013. [Consulta: 31 gener 2020].
* ↑ «History». Arxivat de l'original el 15 d’abril 2020. [Consulta: 31 gener 2020].

## Enllaços externs

* Futbol'ny Klub Dinamo Brest - Lloc web oficial
* Dinamo Brest a Weltfussball.de
* Dinamo Brest a Football-Lineups.com
# Paolo Salvi

Luigi Paolo Salvi (Brescia, 22 de novembre de 1891 – Mauthausen, Àustria, 12 de gener de 1945) va ser un gimnasta artístic italià, que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la prova del concurs complet per equips del programa de gimnàstica.
Vuit anys més tard, un cop finalitzada la Primera Guerra Mundial, va disputar els Jocs d'Anvers, on revalidà la medalla d'or en el concurs complet per equips.
Morí al camp de concentració de Mauthausen el 12 de gener de 1945.

## Referències

* 1 2 3 «Paolo Salvi Olympic Results». sports-reference.com. Arxivat de l'original el 30 d’agost 2011. [Consulta: 28 agost 2016].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 29 agost 2016].
# Jerry Maguire

Jerry Maguire és una comèdia dramàtica, dirigida per Cameron Crowe, estrenada el 1997, amb Tom Cruise de protagonista. Aquesta pel·lícula ha estat doblada i subtitulada al català.

## Argument

Ric, famós i guapo, Jerry Maguire és agent d'estrelles de l'esport americà. Però la seva vida mundana i fictícia li pesa, i una nit es posa en qüestió en una nota que escriu, on s'intenta definir el sentit que voldria donar a la seva vida. Aquesta provoca el seu acomiadament i tots els seus amics el traeixen. Només Dorothy, la seva assistent, i Rod, un futbolista graciós, li restaran fidels.

## Repartiment

* Tom Cruise: Jerry Maguire
* Cuba Gooding Jr.: Rod Tidwell
* Renée Zellweger: Dorothy Boyd
* Kelly Preston: Avery Bishop
* Jerry O'Connell: Frank Cushman
* Lucy Liu: l'ex amiga de Jerry Maguire
* Mark Pellington: Bill Dooler
* Eric Stoltz: Ethan Valhere

## Premis i nominacions
### Premis

* 1997: Oscar al millor actor secundari per Cuba Gooding Jr.
* 1997: Globus d'Or al millor actor musical o còmic per Tom Cruise

### Nominacions

* 1997: Oscar a la millor pel·lícula
* 1997: Oscar al millor actor per Tom Cruise
* 1997: Oscar al millor guió original per Cameron Crowe
* 1997: Oscar al millor muntatge per Joe Hutshing
* 1997: Globus d'Or a la millor pel·lícula musical o còmica
* 1997: Globus d'Or al millor actor secundari per Cuba Gooding Jr.

## Referències

* ↑ «Jerry Maguire». esadir.cat.
* ↑ «Jerry Maguire». Goita què fan, ara!. [Consulta: 1r juliol 2023].
* ↑ «Jerry Maguire» (en anglès). The New York Times.
# Hystrix (subgènere)

Hystrix és un subgènere de rosegadors de la família dels porcs espins del Vell Món. Les espècies actuals d'aquest grup tenen una àmplia distribució al Vell Món, des d'Itàlia fins al sud d'Àsia i des del Mediterrani fins a Sud-àfrica. Els fòssils més antics d'aquest subgènere daten del Miocè superior. Segons la classificació taxonòmica, altres espècies extintes podrien pertànyer a aquest grup.

## Referències

* ↑ Trucchi, E.; Gentile, G.; Sbordoni, V «Development of primers to amplify mitochondrial DNA control region of Old World porcupines (subgenus Hystrix)» (en anglès). Molecular Ecology Resources, 8, 2008, pàg. 1.139–1.114.
* ↑ Entrada «Hystrix» de la Paleobiology Database (en anglès). [Consulta: 20 desembre 2022].
# Google Home

Google Home, és una marca d'altaveus intel·ligents desenvolupats per Google. El primer dispositiu es va anunciar el maig de 2016 i es va llançar als Estats Units el novembre de 2016, amb posteriors publicacions a tot el món al llarg del 2017.
Google Home permet als usuaris utilitzar comandes de veu per interactuar amb serveis de l'assistent personal de Google, anomenat Google Assistant. S'integra amb un gran nombre de dispositius, tant de la marca com de tercers. Els dispositius de Google Home també tenen integrada compatibilitat amb la domòtica, permetent als usuaris controlar els electrodomèstics intel·ligents, escoltar música, controlar vídeos i fotos, rebre notícies o controlar dispositius compatibles, solament emprant la seva veu.

## Història

El març de 2016, es van publicar notícies sobre que Google desenvolupava un altaveu sense fils per competir contra l'Amazon Echo. El Google Home va ser presentat oficialment a la conferència de desenvolupadors de la companyia el maig de 2016,on també es va anunciar que Google Home seria compatible amb Google Assistant (una evolució conversacional de Google Now que es pretenia integrar en altres productes anunciats a la conferència).
El 4 d'octubre de 2017, Google va anunciar El Google Home Mini, una variant més petita i menys costosa que va ser llançada el 19 d'octubre de 2017, així com el Google Home Max, una variant més gran i més cara que es va llançar l'11 de desembre de 2017.
Google Home i Home Mini es van comercialitzar a l'Índia des del 10 d'abril de 2018.

## Vegeu també

* Amazon Echo
* HomePod (Apple)
* Microsoft Cortana

## Referències

* ↑ Lardinois, Frederic. «Google Home will go on sale today for $129, shipping November 4». AOL, 04-10-2016. [Consulta: 13 abril 2017].
* ↑ Warren, Tom. «Google Home launches in the UK on April 6th priced at £129». Vox Media, 28-03-2017. [Consulta: 28 març 2017].
* ↑ Callaham, John. «Google adds more than 30 new services to Google Home», 15-12-2016. [Consulta: 13 abril 2017].
* ↑ Dye, John. «Google is brewing a competitor to Amazon Echo», 24-03-2016. [Consulta: 28 març 2017].
* ↑ Bohn, Dieter. «Google Home: a speaker to finally take on the Amazon Echo». Vox Media, May 18, 2016. [Consulta: March 28, 2017].
* ↑ Grunin, Lori. «Android N, Daydream VR, Google Home and more: Everything announced at Google I/O 2016». CBS Interactive, May 18, 2016. [Consulta: March 28, 2017].
* ↑ Mossberg, Walt. «Mossberg: Google doubles down on AI». Vox Media, May 19, 2016. [Consulta: March 28, 2017].
* ↑ Statt, Nick. «$49 Google Home Mini announced to compete with Amazon's Echo Dot». The Verge, 04-10-2017. [Consulta: 6 desembre 2017].
* ↑ Singleton, Micah. «Google Home Max is a supersized version of the smart home speaker». Vox Media, 04-10-2017. [Consulta: 6 desembre 2017].
* ↑ «Google Home smart speaker launches in India, joining Amazon Echo», 10-04-2018. [Consulta: 10 abril 2018].

## Més informació

* CNET Review (Home)
* CNET Review (Home Mini)

## Enllaços externs

* Pàgina web oficial
# Øistein Schirmer

Øistein Schirmer (Fredrikstad, Østfold, 11 d'abril de 1879 – Larvik, Vestfold, 24 de maig de 1947) va ser un gimnasta artístic noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Øistein Schirmer Olympic Results». sports-reference.com. Arxivat de l'original el 18 d'abril 2020. [Consulta: 27 setembre 2016].
* ↑ Perfil a databaseolympics.com
# Tuco-tuco

Els tuco-tucos (Ctenomys) són un gènere de rosegadors caviomorfs endèmics de Sud-amèrica. Es tracta de l'únic grup de ctenòmids vivents avui en dia. El gènere inclou més de seixanta espècies diferents. Són animals diürns que alternen períodes d'activitat i períodes de repòs durant el dia. Tenen una dieta bastant variada. Algunes espècies estan amenaçades, en part perquè són considerades plagues agrícoles.

## Referències

* ↑ «Cercaterm | TERMCAT». [Consulta: 12 agost 2022].
* ↑ James L. Patton; Ulyses F. J. Pardiñas; Guillermo D'Elía Mammals of South America, Volume 2: Rodents. University of Chicago Press, 2015, p. 819. ISBN 022616960X.
# Georg Selenius

Georg Selenius (Fredrikstad, Østfold, 18 d'octubre de 1884 – Fredrikstad, 7 de maig de 1924) va ser un gimnasta artístic noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Georg Selenius Olympic Results». sports-reference.com. Arxivat de l'original el 6 de gener 2009. [Consulta: 27 setembre 2016].
* ↑ Perfil a databaseolympics.com
# Àstac (fill de Posidó)

Segons la mitologia grega, Àstac (grec antic: Ἀστακός, llatí: Astacus) va ser un fill de Posidó i la nimfa Òlbia. Va donar el seu nom a la ciutat d'Àstac de Bitínia, que més tard es va anomenar Nicomèdia.

## Referències

* 1 2 Smith, William (ed.). «Astacus». A Dictionary of Greek and Roman biography and mythology. [Consulta: 15 novembre 2024].
* ↑ Pausànias. Descripció de Grècia, V, 12, 7
# L'amor de Murphy

L'amor de Murphy (títol original: Murphy's Romance) és una pel·lícula estatunidenca dirigida per Martin Ritt, estrenada l'any 1985. Ha estat doblada al català.

## Argument

Emma (Sally Field), una dona divorciada, viu amb el seu fill en un petit poble d'Arizona en una situació bastant precària. Murphy (James Garner), el pròsper botiguer del poble, un vidu bonàs i simpàtic, l'ajuda sempre que pot. I el que en principi era només amistat, desemboca en una relació amorosa. Tot es complica, tanmateix, quan un bon dia apareix pel poble l'exmarit d'Emma.

## Repartiment

* Sally Field: Emma Moriarty
* James Garner: Murphy Jones
* Brian Kerwin: Bobby Jack Moriarty
* Corey Haim: Jake Moriarty
* Dennis Burkley: Freeman Coverly
* Michael Crabtree: Jim Forrest
* Anna Levine: Wanda
* Charles Lane: Amos Abbott
* Carole King: Tillie
* Gene Blakely: Lucien Holt

## Referències

* ↑ esadir.cat. L'amor de Murphy. esadir.cat.
* ↑ «Murphy's Romance». The New York Times.
# Makalata

Makalata és un gènere de rosegadors de la família de les rates espinoses que viuen a la part tropical de Sud-amèrica, particularment a la conca de l'Amazones. Una anàlisi al·lozimàtica revelà que Makalata és proper al gènere Isothrix dins de la subfamília dels equimins.
Els caràcters diagnòstics del gènere són:
* plecs a les premolars i molars que s'obren cap a la llengua en lloc de les galtes
* pelatge dorsal de color marró groguenc fosc amb taques negres, especialment al terç posterior, els flancs de tonalitat més clara i el ventre de color marró groguenc o grisenc pàl·lid
* zona mistacial de color rovellat
* cua amb pèls curts i escates ben visibles
* procés postorbital de l'os zigomàtic format principalment pels processos jugal i escatós per sota del procés postorbital
* espines de color gris pàl·lid a la base i més fosc als extrems

## Referències

* ↑ Henriquez-Gil, N.; Parker, J. S.; Puertas, M. Chromosomes Today (en anglès). vol. 12. Springer Science & Business Media, 1996, p. 349. ISBN 9780412752407.
* ↑ Iack-Ximenes, G. E.; De Vivo, M.; Percequillo, A. R. «A new species of Echimys Cuvier, 1809 (Rodentia, Echimyidae) from Brazil» (en anglès) p. 51-60, 2005.
# Fòrum de governança d'Internet

El Fòrum de governança d'Internet (IGF) és un grup de governança multipart per al diàleg de polítiques sobre qüestions de governança d'Internet. Reuneix totes les parts interessades en el debat sobre la governança d'Internet, tant si representen els governs, el sector privat o la societat civil, inclosa la comunitat tècnica i acadèmica, en igualtat de condicions i mitjançant un procés obert i inclusiu. L'establiment de l'IGF va ser anunciat formalment pel Secretari General de les Nacions Unides el juliol de 2006. Es va convocar per primera vegada entre octubre i novembre de 2006 i des de llavors ha celebrat una reunió anual.

## Antecedents

La necessitat de comptar amb una reunió dedicada al desenvolupament d'Internet va ser palesa durant els treballs de la Cimera Mundial sobre la Societat de la Informació (CMSI), duts a terme entre el 2003 i el 2005.

## Estructura organitzativa

Després d'una reunió de consulta oberta convocada el febrer de 2006, el secretari general de les Nacions Unides va establir un Grup Assessor (ara conegut com a Grup Assessor multipart, o MAG) i una Secretaria, com els principals òrgans institucionals de l'IGF.

## Activitats

Les activitats següents tenen lloc durant les reunions de l'IGF: sessions principals o focals, tallers, reunions de coalicions dinàmiques, fòrums de bones pràctiques, reunions paral·leles, sessions del país amfitrió, sessions 'flash', fòrums oberts, sessions de diàleg interregional, sessions per nous participants, sessions llampeig, sessions 'unconference', esdeveniments previs i l'IGF "Village".

## Referències

* ↑ "About the Internet Governance Forum" , Internet Governance Forum.
* ↑ "IGF 2024 Programme", Internet Governance Forum.
* ↑ "IGF 2016 New Session Formats" Arxivat 2017-04-16 a Wayback Machine., Internet Governance Forum.

## Enllaços externs

* Internet Governance Forum, lloc web oficial
* Internet Governance Forum Support Association, ajuda a proporcionar suport i finançament a la Secretaria de l'IGF i activitats relacionades.
* Internet Society a l'IGF, informació sobre les contribucions de la Internet Society a l'IGF i el seu Programa Ambaixador de l'IGF.
* Association for Progressive Communications (APC) sobre l'IGF, recomanacions i publicacions de la xarxa de la societat civil per a la justícia social i el desenvolupament sostenible.
* Fòrum de Governació d'Internet, Club IGF
# Pei Yuanshao

    En aquest nom xinès, el cognom és Pei.
Pei Yuanshao és un personatge de ficció de la novel·la històrica del Romanç dels Tres Regnes de Luo Guanzhong. En la novel·la ell hi va ser originalment un rebel del Turbant Groc servint sota les ordres de Zhang Jue.
Després del fallit aixecament, Pei Yuanshao i Zhou Cang es van convertir en els líders d'un grup de bandits. Ells més tard es van encontrar amb Guan Yu, que hi era en el seu viatge per reunir-se amb Liu Bei després de creuar els cinc passos i matar a sis dels generals de Cao Cao. Pei i Zhou van demanar de convertir-se en seguidors de Guan, cosa que Guan va acceptar. Zhou va acompanyar a Guan mentre Pei esperava a la fortalesa amb els altres homes. No gaire després, Zhao Yun va passar per la fortalesa i Pei Yuanshao va tractar de robar-li el cavall, això no obstant, Zhao mataria a Pei en un duel.

## Vegeu també

* Llista de personatges de ficció dels Tres Regnes

## Referències

* Luo Guanzhong. Romanç dels Tres Regnes, Capítol 28.
# Rikard Nordstrøm

Rikard Hannibal Wilhelm Nordstrøm (Copenhaguen, 23 d'abril de 1893 – Copenhaguen, 7 de febrer de 1955) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el Concurs per equips, sistema lliure del programa de gimnàstica.

## Referències

* ↑ «Rikard Nordstrøm Olympic Results». sports-reference.com. Arxivat de l'original el 17 de desembre 2012. [Consulta: 2 octubre 2016].
* ↑ Perfil a databaseolympics.com
# Seillac

Seillac és un municipi francès, situat al departament del Loir i Cher i a la regió de Centre – Vall del Loira. L'any 2007 tenia 78 habitants.

## Demografia
### Població

El 2007 la població de fet de Seillac era de 78 persones. Hi havia 38 famílies, de les quals 8 eren unipersonals (4 homes vivint sols i 4 dones vivint soles), 19 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 41 habitatges, 34 eren l'habitatge principal de la família, 4 eren segones residències i 3 estaven desocupats. 40 eren cases i 1 era un apartament. Dels 34 habitatges principals, 28 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 9 tenien tres cambres, 7 en tenien quatre i 19 en tenien cinc o més. 29 habitatges disposaven pel capbaix d'una plaça de pàrquing. A 13 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Seillac el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 4 |
| 8 | 35 a 39 | 4 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 8 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 50 persones, 38 eren actives i 12 eren inactives. De les 38 persones actives 36 estaven ocupades (21 homes i 15 dones) i 2 estaven aturades (2 dones i 2 dones). De les 12 persones inactives 8 estaven jubilades, 3 estaven estudiant i 1 estava classificada com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa d'hostatgeria i restauració i 1 d'una empresa de serveis.
L'únic servei als particulars que hi havia el 2009 era un restaurant.
L'any 2000 a Seillac hi havia 4 explotacions agrícoles que ocupaven un total de 480 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Seillac a l'INSEE.
* Évolution et structure de la population Fitxa amb el detall de dades de Seillac a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.